# Acehin aluejako

### Wikipedia

Aceh kuuluu Indonesiaan ensimmäisen luokan erityishallintoalueena (daerah istimewa tingkat 1.), mikä asema sillä on ollut vuodesta 1961 alkaen. Erityishallintoalue jakautuu 17 piiriin (kabupateniin) ja neljään kaupunkiin (kota). Kabupateneita johtavat dubatit.

Suurin kaupunki ja samalla erityishallintoalueen pääkaupunki on Banda Aceh, mikä sijaitsee Sumatran saaren aivan pohjoiskärjessä. Muut hallinnollisesti kaupungin asemassa olevat merkittävät keskukset ovat Langsa, Lhokseumawe ja Sabang.

Kabupatenit kajautuvat alipiireihin (kecamatan) mitä johtavat camat. Pienin hallinnollinen yksikkö on desa (tai kapong), mitä johtaa kepala desa, lyhyesti kades.

Acehin piirit (kabubatenit) ovat:

1. Aceh Barat (1107), Länsi-Aceh, supistettu Nagan Rajalla ja Simeuluella
2. Aceh Barat Daja (1112), aikaisemmin osa Aceh Selatania
3. Aceh Besar (1108)
4. Aceh Jaja, engl. Aceh Jaya, (1116), aikaisemmin osa Aceh Baratia.
5. Aceh Selatan, Etelä-Aceh (1103), supistettu Aceh Barat Jajalla ja Aceh Singkillillä.
6. Aceh Singkil (1102), aikaisemmin osa Aceh Selatania.
7. Aceh Taming (1114)
8. Aceh Tengah (1106)
9. Aceh Tengara (1104)
10. Aceh Timur (1105), Itä-Aceh
11. Aceh Utara (1111), supistettu kabubaten. Pireuenilla ja kota Lhoksumawella
12. Bener Meriah (1117)
13. Bireuen (1110), aikaisemmin osa Aceh Utaraa.
14. Gajo Lues, engl. Gayo Lues (1113)
15. Nagan Raja, engl. Nagan Raya (1115), aikaisemmin osa Aceh Barat:ia.
16. Pidie (1109)
17. Simeulue (1101), aikaisemmin osa Aceh Barat:ia.

ja kaupungit (kotat):

1. Banda Aceh (1171), aikaisemmin nimeltään Kutaradja
2. Sabang (1172)
3. Langsa (1173)
4. Lhoksumawe (1174), aikaisemmin osa Aceh Utaraa.

(suluissa oleva numero viittaa joulukuun 2004 viralliseen tilastoluokitusnumeroon)

Käytännössä alueen itsehallinnon laajuus on riippunut Acehin itsenäisyysliikkeen ja Jakartan hallituksen välisestä neuvottelutilanteesta. 2002 pyrittiin autonomiaa laajentamaan, mutta käytännössä erimielisyydet sen toimeenpanosta johtivat sihen, että Indonesian hallitus julisti alueelle sotatilan 2003 lieventäen sen poikkeustilaksi 2004.

Indonesian kannalta Aceh on osa Indonesian tasavaltaa, minkä Sukarno ja Hatta julistivat itsenäiseksi 17. elokuuta 1945 ja minkä Hollanti tunnusti lopullisesti 27. joulukuuta 1949 Yhdistyneiden kansakuntien aikaisemmasta kehoituksesta.

Haettu osoitteesta http://fi.wikipedia.org../../../a/c/e/Acehin_aluejako.html

Luokka: Aceh

##### Views

- Artikkeli
- Keskustelu
- Nykyinen versio

##### Etsi